白魔的尖刀

丹尼爾繼連續2次嘅任務 "朱雀在飛2 血染烏巢" 同 "鳳凰再臨-異界之門"中都行動失利，而導致有隊友(Steve 與 奧洛克)於行動中死亡，對此丹尼爾耿耿於懷，運送奧洛克嘅遺體返回落槌家嘅生產營地之後就進入左，美其名係調查城內情報，實則自我放逐嘅過程。經過數星期嘅行乞生活，丹尼爾發現自己行乞之間又走到落槌家嘅生產營地，想起自己那個失去了叔叔嘅朋友米高，索性就探望一下他

[都過了一段時間，希望他已經重拾信心]

米高:[奧洛克叔叔? 條友冇事啦...我上次出任務搵到支藥水，灌完落去佢就復活左啦，呀叔佢而家又唔知去左邊度飲酒啦，佢連我啲工業火酒都飲埋呀，你下次見到佢，幫我打獲佢重好呀]

[.............................................]

米高:[係啦，X-Team啲人好似打鑼咁搵你...唔同你講啦，好忙...]

心情複雜嘅丹尼爾前腳先走入X-Team嘅駐地，就即刻比人拉左去任務簡介...

眾人講完一輪之後，丹尼爾終於知道點解其他人搵得佢咁急。原來之前X-Team進行了一次任務"白魔的影子 ~ 紅披風"，當中遇到一個棘手嘅獸人軍幹部叫蘭花，非常善長遠距離攻擊，導致行動失利，重有幾個常見又講唔出名嘅隊員死左。而最近又收到情報指城外嘅秦家村好快又會遇到蘭花嘅襲擊，X-Team又要出動，所以先要搵我幫手希望我可以係遠程攻擊上同蘭花抗衡。

臨出發之前，隊員跟我說:[X-Team內部原來舉辦左一個物品交易活動，等大家可以整理一下道具，等啲道具嘅效果最大化。]

丹尼爾四圍昅之下真係發現到一個寫住自己名嘅大木箱，一打開就發見到一把有魔法力量流動嘅長弓(+1 長弓)同10支相應嘅箭(+1箭)，據了解是大家由一個叫鳳咩庭嘅地方搵到，全Team人又好似我射箭最好所以留左比我。另外重有一套由藍寶石比我嘅Mariner's Armor (Leather)同舒嘉烈比嘅 potion of climbing。

[都係有用嘅好野...咁我都放低啲道具先]

丹尼爾就拎左keoghtom's ointment  ( 5 charges)隨手塞入右邊寫住Sorath嘅箱，再拎左Dust of Disapperenance塞入左邊寫住Scarlett嘅老鼠籠(?)度。最後再買左2 set 箭同袋就急急腳出發。途中知道石火只窮得自剩下襠布所以就借左支紅水佢，知道尼奧係生命牧師，又將自己嘅治癒捲軸借比佢。

1) 普勒斯 High Elf/Cleric (Knowledge) 1 War Mage 4

2) 丹尼爾 Human/Ranger 5 (Hunter)

3) 希夫 Human/Fighter Lv4 (BM)

4) 石火 Human/Barbarian 4

5) 安迪仔 Human/Rogue （Thief)4

6) 尼奧 Wood Elf/ Cleric of life lv5

去到秦家村已經係2,3日後嘅中午，大家係普勒斯嘅帶頭之下同村長展開左交流，不過睇嚟佢地都唔係好清楚秦家村又成為左獸人軍嘅目標，而因為村係糧食嘅生產重地，村民都冇辦法離開。於是大家又去視察一下周圍的工事，之前幾次作戰留下嘅工事只可以算是勉強可用嘅狀態，或許防到哥布林，不過明顯防不了更高級嘅士兵。普勒斯就監督住希夫和石火修補工事，而尼奧就監督普勒斯監督他們。

丹尼爾眼望四周，但村子就連一個可以站人射箭嘅高台也沒有，同安迪仔討論一下就索性向村嘅2邊各自進行巡邏，大約黃昏時回會就好了。

安迪仔:[我去西北面，你去東南啦...]

之後丹尼爾就見住安迪仔一邊話我要搵象象，我要搵象象，一邊跳住去西北邊嘅樹林....

東南係一個一望無際嘅平原，丹尼爾向前大約走左半個鐘就發現遠處出現左6個身影

[嗯，應該係獸人，睇下佢地想點先]

丹尼爾嘗試不同嘅移動後發現對方的確也發現了自己，而且對方亦正不斷接近。

[嗯，正合我意，等我將你地全部殲滅]

當獸人進入丹尼爾嘅極限射程(一個DAN)時，丹尼爾舉起手上嘅長弓，又忍唔住放低左

[如果極限距離下就攻擊佢地，佢地轉身就走，我未必追得到佢地喎，都係埋啲先啦]

獸人又接近了120呎，丹尼爾準備已久嘅攻勢開始了。

前排嘅2個獸人被箭命中頭部，並且出現莫名嘅爆炸反應，死得不能再死。

其後嘅4隻獸人以每秒90呎嘅速度狂奔

[嘩屌，跑得咁撚快嘅]

接近到300呎範圍其中2隻竟然突然減速，拎左把弩出嚟對丹尼爾猛射

[喂咁茅嘅，前排2隻90呎，後排2隻放箭]

[班友好硬呀屌...特別係前排個隻係唔係隊長嚟，個頭爆炸左幾次都唔死?]

當獸人前排餘下一個嘅隊長距離丹尼爾90呎，後排嘅獸人都去到120呎個時都已經得返一個，但佢竟然雙手高舉過頭，口中唸唸有詞，之後3道灼熱射線就打中殘血嘅丹尼爾...

丹尼爾倒下了....

丹尼爾腦中出現了好多唔同嘅往事....

突然...佢發現自己未刪除電腦嘅瀏覽紀錄，點可以咁樣死架...

於是...丹尼爾站起來了......

本身走向丹尼爾嘅2隻獸人嚇一跳...一個每身散發著煙霧同肉香嘅人類站起來了....

丹尼爾:[我要射死你個\_ \_!!!]

丹尼爾將手上可以增加攻擊力嘅技能，法術，道具都用上了，並且命中了獸人隊長...而這次嘅爆炸有點大，地面都出現爆炸型成嘅彈坑了...

不過丹尼爾知道自己而家，只係一條他媽的小金魚，搖搖欲墜嘅身體哪怕連一發魔法飛彈都頂唔住，而自己都冇任何把握可以秒殺對方嘅獸人施法者，於是佢心生一計

丹尼爾:[哈哈，過嚟啦，到你喇...]

對方嘅獸人施法者轉身逃去了....

[成功了.........好撚痛呀屌]

最後黃昏時段，丹尼爾只剩下2個1環法術，同半殘嘅血量回到秦家村，係尼奧嘅醫療後再和其他人分享情報，丹尼爾便自行休息。因為隊上嘅其他人都擔心村子會被夜襲，於是便各出奇謀。因為秦家村沒有圍牆，所以什麼無限警戒術陣列，之類嘅怪東西也有人提出了。最後石火係襠布掏出一個神奇嘅布袋，又係袋中捉左一隻熊，一隻狗，一隻貓頭鷹出嚟..........

之後眾人就旁觀石火教導3隻生物如何巡邏村子嘅鬧劇...原來唔係3隻動物聽唔明石火嘅指示，而係因為石火有天生嘅缺憾，而導致石火無法組織言語去指示3隻動物

石火:[你地見人就咬啦]

熊，狗，貓頭鷹:[.........]

希夫:[咁我痾夜尿點算呀?]

石火:[....]

丹尼爾:[一個唔覺意3隻動物可能重醒過人...]

最後貓頭鷹天上飛，熊在外圍，狗在內圍，用氣味分別敵人

之後普勒斯，丹尼爾，石火一間屋，希夫，安迪仔，尼奧另一間屋進行休息

休息差多1,2個小時。貓頭鷹突然飛到石火所在屋子嘅窗枱輕啄玻璃，屋內嘅三人都醒左。

石火：[貓頭鷹真係好有禮貌呀，唔會直接推門而係敲門]

丹尼爾心諗:[你估佢夠力的話會唔會直接推門吖嗱]

石火一打開門貓頭鷹就向遠方飛去。開門嘅異動也搞到另一間屋子嘅人都醒曬，石火即時就追住貓頭鷹跑左去...。普勒斯緊隨其後，而安迪仔，希夫都追左上去，尼奧就繼續冇出嚟，而丹尼爾就走左去搵尼奧拎返治愈傷勢捲軸就追埋上去。獨自一人嘅尼奧都唯有跟大隊出發。

夜晚趕路之際，隊伍雖然有幾個盲撚拎住火柜，而普勒斯又用照明術幫安迪仔發光，後來會發現阻礙安迪仔就整左個電筒比佢。不過遠處依然漆黑一遍，好在丹尼爾拎左個牛眼提燈出嚟為各位盲撚照向遠方。

唔照還好，一照就見到前面有5隻食人魔凶神惡煞咁，當中1個係唔著衫，另外4個都身穿厚皮甲。大家作好戰鬥準備，丹尼爾就把提燈小心放係地下，普勒斯就為石火，丹尼爾同佢自己祝福。一向企前排打近戰嘅希夫雙斧高舉過頭就向敵人沖鋒。石火眼見希夫嘅勇猛都不甘後人照沖，不過途中有一支箭由完全不同嘅角度射中左石火。後排嘅丹丹同安迪仔大嚇一驚。

[仆街啦，重有敵人？]

[好似係嗰邊個喎?]

[好暗呀睇唔到呀]

安迪仔好快手咁調整提燈嘅角度，就見到遠處重有2個鬼鼠食人魔係側邊放冷箭。

[丹尼爾你射死放冷箭個2隻先啦]

於是丹尼爾一邊同放冷箭嘅獸人對射，一邊好羡慕另一邊企得好埋嘅5隻獸人(因為對手都企得好開而用唔到滅族者嘅丹丹)

大概係食人魔太勁，不止包圍左前排嘅石火同希夫，希夫甚至一度瀕死，好彩普勒斯支援之下先可以重新加入戰陣，滿身鮮血嘅希夫愈戰愈勇，每每對食人魔打出高額傷害，甚至反手一擊就可以打出令村民死上七，八次嘅攻擊。

不過數量上食人魔始終更佔優勢，一個赤裸上身，背脊刻住好似蘭字嘅熊圖騰嘅食人魔，手拎鐵槍直接繞過前排沖向後排嘅普勒斯，丹尼爾同尼奧，後排嘅支援小組陷入異常被動嘅情形。

前排嘅石火急忙回防，加入後排嘅混戰，依個時候戰場上就剩低3隻食人魔，一隻喺後排混戰，一隻喺係前同希夫死鬥，最後一隻食人魔就因為丹尼爾被壓制，而進入左喺場邊開心抽水嘅情況。

赤裸嘅食人魔雖然被多人圍毆，但不論係劍刺，法術不斷命中，佢身上嘅熊圖騰不斷係受攻擊時發出微光，削弱左所有人嘅攻擊，而普勒斯甚至不惜以雷嗚波誤中石火嘅情況下打向食人魔，但依然無法推開佢，尼奧就不斷支援其他人而努力，斷然使出左3環嘅法術靈魂守衛，尼奧大喝一聲，霎時之間，擂台鬼影重重，成個場都系靈魂守衛嘅身影。

遭受靈魂守衛攻擊嘅食人魔眉頭一皺，計上心頭，左腳踏地，大叫一聲「薩滿巫王大顯威靈」，原來佢標起童上嚟喎......赤裸嘅食人魔再大叫一句：[吼，最憎啲死神官，死啦] 尼奧即時受到食人魔嘅連續攻擊，甚至連維持靈魂守衛嘅精力都冇埋。

普勒斯安慰尼奧:[唔緊要，我地慢慢嚟，你個3環已經成功磨左佢3道血架啦，我地一定得架。]

尼奧傷心悲痛嘅情況下嘗試脫離戰線，不過食人魔依然窮追猛打尼奧。

鏡頭一轉希夫己經係互相賣血嘅情況下慘勝對手，雖然只係得返血皮，不過依然同安迪仔一齊由2個不同方向攻向食花生嘅放箭食人魔。

丹尼爾，石火，普勒斯不斷攻擊之下，最終由石火擊殺左依個裸體食人魔解救尼奧，而遠處嘅食人魔亦都被眾人順手收拾埋。

大家喺裸體食人魔身上搵到一封由白魔發出嘅指令，要求蘭花去秦家村殺死所有嘅生物。

丹尼爾:[吓又話個蘭花係遠程專家，佢下下沖埋嚟捅人，佢係蘭花?]

丹尼爾，普勒斯，尼奧搜索戰場時，石火，安迪仔，希夫就即場進行左肢解屍體嘅行動，最後將不少嘅部分割左，重有一張大到可以當被用嘅熊圖騰食人魔皮。

正當目睹血腥肢解現場嘅三人開始忍唔住嘅時候，

安迪仔:[又話蘭花有隻象，我要搵象象，我要搵象象。]

石火:[係喎，象牙唔知值幾多錢?]

於是眾人又摸黑咁由食人魔嘅腳印走去佢地嘅營地。

丹尼爾透過專業嘅分析能力，得出營地本身應該有數量不少嘅獸人同食人魔，不過明顯有一大隊獸人有預備嘅情況下撤退左，撤退嘅時間大概就係分屍3人組分屍個時。

眾人係查探營地嘅時候只係發現一具殘肢，應該係早前由秦家村派去打探嘅村民遊俠。而整個營地也沒有發現任何同象有關嘅線索。

現場營地基本上冇留低任何有用嘅物資同資訊。大概係獸人部隊眼見下午同剛剛自己嘅部隊都被全滅，所以係指揮官蘭花都冇法作出指示之下，就先自己逃去??還是X-Team又成為左獸人軍清除異己嘅一把刀呢?

最後隊中3人手把玩食人魔殘肢，另外3人睇住前面個3人咁踏上回到X-Team駐地嘅路上。